Държавен вестник, бр. 54, 2008 г., стр. 15

Б Р О Й  54
Д Ъ Р Ж А В Е Н   В Е С Т Н И К
С Т Р .  15
§ 45. Член 46 се отменя.
§ 46. Член 47 се изменя така:
“Чл. 47. (1) Националната служба по зърно-
то и фуражите е компетентна контактна точка,
обслужваща системата за бързо съобщаване по
чл. 30б от Закона за храните относно опаснос-
тите за здравето на животните и/или хората,
произтичащи от фуражи.
(2) В съответствие с изискванията на чл. 52
от Регламент (ЕО) № 178/2002 длъжностните
лица, които имат достъп до системата за бързо
съобщаване, подписват декларация за нераз-
гласяване на защитената информация.”
§ 47. В чл. 48 ал. 1 се изменя така:
“(1) Операторите във фуражния сектор и
фермерите, отглеждащи продуктивни животни,
са длъжни да:
1. изпълняват предписанията на компетент-
ните органи;
2. не възпрепятстват и да съдействат на ком-
петентните органи при осъществяването на пра-
вомощията им;
3. водят документация съгласно изисквани-
ята на пряко приложимото общностно право и
този закон.”
§ 48. Член 49 се изменя така:
“Чл. 49. (1) Проби от фуражи, зърно и зърне-
ни продукти, взети за целите на официалния
контрол, се анализират в акредитирани лабо-
ратории на Националната служба по зърното и
фуражите.
(2) Когато лабораториите по ал. 1 не покри-
ват изискуемите показатели на общностното
право, изпълнителният директор на Национал-
ната служба по зърното и фуражите сключва
договори с други акредитирани лаборатории.
(3) Лабораториите по ал. 1 и 2 трябва да от-
говарят на изискванията на чл. 12 на Регламент
(ЕО) № 882/2004.
(4) Делегирането на лабораторни дейности
за официалния контрол по ал. 1 и 2 се одобрява
от министъра на земеделието и храните при
спазване на изискванията на чл. 5 и 12 на Регла-
мент (ЕО) № 882/2004 и становище на изпълни-
телния директор на Националната служба по
зърното и фуражите.
 (5) Министърът на земеделието и храните
определя със заповед национални референтни
лаборатории за изпитване на фуражи, зърно и
зърнени продукти по предложение на изпълни-
телния директор на Националната служба по
зърното и фуражите в съответствие с изисква-
нията на чл. 33 на Регламент (ЕО) № 882/2004.
(6) Министърът на земеделието и храните
заличава със заповед определените по реда на
ал. 5 лаборатории, които не изпълняват усло-
вията по чл. 33 на Регламент (ЕО) № 882/2004.
(7) Заповедите по ал. 6 може да се обжал-
ват по реда на Административнопроцесуал-
ния кодекс.”
§ 49. В чл. 50 се правят следните изменения:
1. В ал. 1 думите “Регламент 882/2004/ЕС на
Европейския парламент и Съвета” се заменят с
“Регламент (ЕО) № 882/2004”.
2. В ал. 2 думите “в наредбата по чл. 41, ал. 1”
се заменят със “с наредба на министъра на зе-
меделието и храните”.
3. В ал. 3 думите “Регламент 882/2004/ЕС на
Европейския парламент и Съвета” се заменят с
“Регламент (ЕО) № 882/2004”.
4. Алинея 4 се изменя така:
“(4) В случай на делегиране изпълнението
на специфични дейности, свързани с официал-
ния контрол, компетентните органи уведомя-
ват писмено Европейската комисия в съот-
ветствие с изискванията на чл. 5 от Регламент
(ЕО) № 882/2004.”
§ 50. Създава се чл. 50а:
“Чл. 50а. (1) За целите на официалния конт-
рол вземането на проби и извършването на ана-
лизи се осъществяват при спазване общите изиск-
вания на чл. 11 от Регламент (ЕО) № 882/2004.
(2) Когато няма директно приложимо общ-
ностно право, министърът на земеделието и
храните определя с наредби специфичните
изисквания за вземане на проби и методите за
анализ на фуражи.”
§ 51. Член 51 се изменя така:
“Чл. 51. Компетентните органи по този за-
кон оказват съдействие на компетентните ор-
гани на други държави членки, включително
при извършване на контрол на територията на
Република България, в съответствие с чл. 34 от
Регламент (ЕО) № 882/2004.”
§ 52. В глава пета се създава чл. 51а:
“Чл. 51а. (1) За издаването на документи по
този закон и за извършването на официалния
контрол се събират такси, определени с тари-
фи, приети от Министерския съвет. При опре-
деляне на таксите се спазват разпоредбите на
Регламент (ЕО) № 882/2004.
(2) При неплащане на таксите по тарифата се
предприемат мерките по чл. 45, ал. 1, т. 5 или 6.”
§ 53. Наименованието на глава шеста се из-
меня така: “Внос, износ и реекспорт на фуражи”.
§ 54. Член 52 се изменя така:
“Чл. 52. (1) При внос, износ и реекспорт на
фуражи се спазват общите изисквания на чл. 11
и 12 от Регламент (ЕО) № 178/2002.
(2) Министърът на земеделието и храните при
необходимост издава инструкции, заповеди, ука-
зания и други документи за изпълнение на акто-
вете на Европейската комисия по прилагането на
чл. 53, параграф 1 от Регламент (ЕО) № 178/2002.
(3) Внос и износ на фуражи се извършват
при спазване на специфичните изисквания на
този закон, Закона за ветеринарномедицин-
ската дейност, Регламент (ЕО) № 882/2004,
Регламент (ЕО) № 183/2005 и актовете по при-
лагането им.”